Document ID: 31993R1968

ΚΑΝΟΝΙΣΜΟΣ (ΕΟΚ) αριθ. 1968/93 ΤΟΥ ΣΥΜΒΟΥΛΙΟΥ της 19ης Ιουλίου 1993 για το άνοιγμα και τον τρόπο διαχείρισης δασμολογικών ποσοστώσεων για ορισμένα προϊόντα σιδήρου και χάλυβα της ΕΟΚ, καταγωγής Τσεχικής Δημοκρατίας και Σλοβακικής Δημοκρατίας που εισάγονται στην Κοινότητα (1η Ιουνίου 1993 μέχρι 31 Δεκεμβρίου 1995)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι, στις 16 Δεκεμβρίου 1991, υπεγράφη στις Βρυξέλλες ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου (1), καλούμενη στο εξής "ενδιάμεση συμφωνία"-
ότι ορισμένα προϊόντα σιδήρου και χάλυβα που καλύπτονται από την ενδιάμεση συμφωνία αποτελούν αντικείμενο προστατευτικών μέτρων στην Κοινότητα το 1992, σύμφωνα με τη σύσταση 92/434/ΕΚΑΧ της Επιτροπής της 14ης Αυγούστου 1992 (2) και της απόφασης 92/433/ΕΟΚ της Επιτροπής της 14ης Αυγούστου 1992 (3)-
ότι, μετά τη διάλυση της Τσεχικής και Σλοβακικής Ομοσπονδιακής Δημοκρατίας στις 31 Δεκεμβρίου 1992, η Τσεχική Δημοκρατία και η Σλοβακική Δημοκρατία υπέβαλαν δηλώσεις σύμφωνα με τις οποίες τόσο η Τσεχική Δημοκρατία όσο και η Σλοβακική Δημοκρατία θα εξακολουθήσουν να επωμίζονται όλες τις υποχρεώσεις που απορρέουν από την ενδιάμεση συμφωνία-
ότι η κατάσταση όσον αφορά τις εισαγωγές ορισμένων προϊόντων σιδήρου και χάλυβα από την Τσεχική Δημοκρατία και τη Σλοβακική Δημοκρατία στην Κοινότητα αποτέλεσε το αντικείμενο εμπεριστατωμένης εξέτασης και, βάσει των κατάλληλων πληροφοριακών στοιχείων που τους παρασχέθηκαν, τα μέρη συμφώνησαν ότι μια αποδεκτή λύση, η οποία διαταράσσει στο ελάχιστο τη λειτουργία της ενδιάμεσης συμφωνίας, είναι η εφαρμογή συστήματος δασμολογικών ποσοστώσεων για τις εισαγωγές ορισμένων προϊόντων σιδήρου και χάλυβα στην Κοινότητα-
ότι πρέπει να εξασφαλιστεί η υπό ίσους όρους και συνεχής πρόσβαση όλων των εισαγωγέων της Κοινότητας στις εν λόγω ποσοστώσεις και η αδιάλειπτη εφαρμογή των ποσοστών που προβλέπονται γι' αυτές τις ποσοστώσεις, σε όλες τις εισαγωγές των εν λόγω προϊόντων, σε όλα τα κράτη μέλη, μέχρι την εξάντληση των εν λόγω ποσοστώσεων-
ότι η απόφαση για το άνοιγμα δασμολογικών ποσοστώσεων πρέπει να λαμβάνεται από την Κοινότητα, σε εκτέλεση των διεθνών υποχρεώσεών της- ότι, εντούτοις, για να εξασφαλιστεί η αποτελεσματικότητα της κοινής διαχείρισης των ποσοστώσεων αυτών, τίποτα δεν αντιτίθεται στο να επιτραπεί στα κράτη μέλη να αντλούν από τον όγκο των ποσοστώσεων τις αναγκαίες ποσότητες που αντιστοιχούν στις πραγματικές εισαγωγές- ότι, ωστόσο, αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής, η οποία πρέπει να μπορεί, ιδίως, να παρακολουθεί το βαθμό εξάντλησης των ποσοστώσεων και να ενημερώνει σχετικά τα κράτη μέλη-
ότι το προαναφερόμενο σύστημα δασμολογικών ποσοστώσεων θεσπίστηκε με τις αποφάσεις αριθ. 1/93 (4) και αριθ. 1/93 (5) της μεικτής επιτροπής, που δρα σύμφωνα με την ενδιάμεση συμφωνία για την περίοδο από 1ης Ιουνίου 1993 μέχρι 31 Δεκεμβρίου 1995-
ότι είναι αναγκαίο να καθοριστούν οι λεπτομέρειες διαχείρισης του εν λόγω συστήματος δασμολογικών ποσοστώσεων κατά την περίοδο αυτή-
ότι παρόμοιες λεπτομέρειες έχουν καθοριστεί για τα προϊόντα ΕΚΑΧ, που αποτλούν αντικείμνεο των αποφάσεων της μεικτής επιτροπής, με την απόφαση αριθ. 1970/93/ΕΚΑΧ της Επιτροπής (6),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από 1ης Ιουνίου μέχρι τις 31 Δεκεμβρίου 1993 και υπό την επιφύλαξη ετήσιας αναθεώρησης, μέχρι τις 31 Δεκεμβρίου 1995, οι εισαγωγές στην Κοινότητα των προϊόντων που περιλαμβάνονται στον πίνακα που ακολουθεί, καταγωγής Τσεχικής Δημοκρατίας, υπόκεινται σε δασμούς που επιβάλλονται βάσει της ενδιάμεσης συμφωνίας, και ιδίως στις δασμολογικές ποσοστώσεις και τις άλλες παραχωρήσεις που περιέχονται στο άρθρο 3 παράγραφος 3 της εν λόγω συμφωνίας, προαυξημένους με τους πρόσθετους δασμούς, που αναφέρονται στον πίνακα, σε ποσοστά της τελωνειακής τους αξίας.
Οι δασμοί που επιβάλλονται στις εισαγωγές των προϊόντων:
- που εισάγονται εντός των ορίων των ποσοστώσεων που περιλαμβάνονται στον πίνακα και
- συνοδεύονται και από πιστοποιητικό κυκλοφορίας EUR 1 και από άδεια που εκδίδεται από τις τσεχικές αρχές, σύμφωνα με το υπόδειγμα του παραρτήματος Ι, που φέρει τη μνεία: "Εμπορεύματα που καταλογίζονται στην αντίστοιχη δασμολογική ποσόστωση, ποσότητας . . . τόνων",
είναι οι δασμοί της ενδιάμεσης συμφωνίας, χωρίς τους πρόσθετους δασμούς που περιλαβάνονται στον πίνακα.
/* ΠΙΝΑΚΕΣ: δείτε Ε.Ε. */
προβλέπεται στο πρωτόκολλο, για το έδαφος της Τσεχικής και Σλοβακικής Ομοσπονδιακής Δημοκρατίας.
3. Τα προϊόντα που εισάγονται σύμφωνα με την κοινοτική νομοθεσία στην Κοινότητα, μετά από παθητική τελειοποίηση σύμφωνα με το σύστημα που προβλέπεται στον κανονισμό (ΕΟΚ) αριθ. 2473/86 (7) ή για σκοπούς ενεργητικής τελειοποίησης σύμφωνα με το σύστημα αναστολής που προβλέπεται στον κανονισμό (ΕΟΚ) αριθ. 1999/85 (8), υπόκεινται στις απαιτήσεις των συστημάτων αυτών και δεν υπόκεινται στους δασμούς που αναφέρονται στην παράγραφο 1.
Άρθρο 2
1. Από 1ης Ιουνίου μέχρι τις 31 Δεκεμβρίου 1993 και, υπό την επιφύλαξη ετήσιας αναθεώρησης, μέχρι τις 31 Δεκεμβρίου 1995, οι εισαγωγές στην Κοινότητα των προϊόντων που περιλαμβάνονται στον πίνακα που ακολουθεί, καταγωγής Σλοβακικής Δημοκρατίας, υπόκεινται σε δασμούς που επιβάλλονται βάσει της ενδιάμεσης συμφωνίας, και ιδίως στις δασμολογικές ποσοστώσεις και τις άλλες παραχωρήσεις που περιέχονται στο άρθρο 3 παράγραφος 3 της εν λόγω συμφωνίας, προαυξημένους με τους πρόσθετους δασμούς, που αναφέρονται στον πίνακα, σε ποσοστά της τελωνειακής τους αξίας.
Οι δασμοί που επιβάλλονται στις εισαγωγές των προϊόντων:
- που εισάγονται εντός των ορίων των ποσοστώσεων που περιλαμβάνονται στον πίνακα και
- συνοδεύονται και από πιστοποιητικό κυκλοφορίας EUR 1 και από άδεια που εκδίδεται από τις τσεχικές αρχές, σύμφωνα με το υπόδειγμα του παραρτήματος Ι, που φέρει τη μνεία: "Εμπορεύματα που καταλογίζονται στην αντίστοιχη δασμολογική ποσόστωση, ποσότητας . . . τόνων",
είναι οι δασμοί της ενδιάμεσης συμφωνίας, χωρίς τους πρόσθετους δασμούς που περιλαμβάνονται στον πίνακα.
/* ΠΙΝΑΚΕΣ: δείτε Ε.Ε. */
αριθ. 4 της ενδιάμεσης συμφωνίας, μόνο σχετικά με το έδαφος της Τσεχικής Δημοκρατίας και όχι, όπως προβλέπεται στο πρωτόκολλο, για το έδαφος της Τσεχικής και Σλοβακικής Ομοσπονδιακής Δημοκρατίας.
3. Τα προϊόντα που εισάγονται σύμφωνα με την κοινοτική νομοθεσία στην Κοινότητα, μετά από παθητική τελειοποίηση σύμφωνα με το σύστημα που προβλέπεται στον κανονισμό (ΕΟΚ) αριθ. 2473/86 ή για σκοπούς ενεργητικής τελειοποίησης σύμφωνα με το σύστημα αναστολής που προβλέπεται στον κανονισμό (ΕΟΚ) αριθ. 1999/85, υπόκεινται στις απαιτήσεις των συστημάτων αυτών και δεν υπόκεινται στους δασμούς που αναφέρονται στην παράγραφο 1.
Άρθρο 3
Η Επιτροπή διαχειρίζεται τις δασμολογικές ποσοστώσεις που αναφέρονται στα άρθρα 1 και 2 και λαμβάνει κάθε αναγκαίο μέτρο για να εξασφαλίσει την αποτελεσματική τους διαχείριση.
Άρθρο 4
Σε περίπτωση που ένας εισαγωγέας προσκομίσει σε ένα κράτος μέλος διασάφηση για θέση σε ελεύθερη κυκλοφορία, στην οποία συμπεριλαμβάνεται αίτημα υπαγωγής στο καθεστώς βάσει του άρθρου 1 παράγραφος 1 δεύτερο εδάφιο ή του άρθρου 2 παράγραφος 1 δεύτερο εδάφιο, για προϊόν που καλύπτεται από τον παρόντα κανονισμό, και εφόσον η διασάφηση αυτή γίνει δεκτή από τις τελωνειακές αρχές, το εν λόγω κράτος μέλος, με κοινοποίηση στην Επιτροπή, αντλεί από την ποσόστωση την ποσότητα που αντιστοιχεί στις ανάγκες του.
Οι αιτήσεις ανάληψης, με ένδειξη της ημερομηνίας αποδοχής των εν λόγω διασαφήσεων, πρέπει να διαβιβάζονται, χωρίς καθυστέρηση, στην Επιτροπή.
Οι αναλήψεις παραχωρούνται από την Επιτροπή βάσει της ημερομηνίας αποδοχής των διασαφήσεων θέσης σε ελεύθερη κυκλοφορία, από τις τελωνειακές αρχές του ενδιαφερόμενου κράτους μέλους, στο μέτρο που το διαθέσιμο υπόλοιπο το επιτρέπει.
Εάν ένα κράτος μέλος δεν χρησιμοποιήσει τις ποσότητες που ανέλαβε, τις επιστρέφει, το ταχύτερο δυνατόν, στην αντίστοιχη ποσόστωση.
Άρθρο 5
Κάθε κράτος μέλος εξασφαλίζει στους εισαγωγείς των εν λόγω προϊόντων την υπό ίσους όρους και συνεχή πρόσβαση τις ποσοστώσεις, εφόσον το υπόλοιπο των ποσοστώσεων το επιτρέπει.
Άρθρο 6
Τα κράτη μέλη και η Επιτροπή συνεργάζονται στενά για να εξασφαλίσουν την τήρηση του παρόντος κανονισμού.
Άρθρο 7
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουνίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Ιουλίου 1993.

Labels: 10
18
3
1